Da klokken havde passeret midnat natten til tirsdag brød en 26-årig mand et vindue op i bryggerset i et hus på Cypresvej i Svenstrup. Men husets beboere, et ældre ægtepar, overraskede manden i sit ureelle foretagende, og tilbageholdt ham, indtil politiet nåede frem. - Vi fik anmeldelsen klokken 0.35, og sendte et par patruljer derud med det samme. Der kunne de anholde gerningsmanden, og han sidder nu her hos os, fortæller Mads Hessellund, vagtchef ved Nordjyllands Politi. - Der var ingen, der kom noget til, men helt udramatisk har det nok ikke været, at overraske en mand i sit hus. Manden er kendt af politiet i forevejen.
Natten til tirsdag havde et ældre ægtepar i Svenstrup en ubuden gæst på besøg.